CELEX: 32014R0005
Language: el
Date: 2014-01-06 00:00:00
Title: Κανονισμός (EE) αριθ. 5/2014 της Επιτροπής, της 6ης Ιανουαρίου 2014 , για την τροποποίηση της οδηγίας 2008/38/ΕΚ για την κατάρτιση καταλόγου των χρήσεων για τις οποίες προορίζονται οι ζωοτροφές με τις οποίες επιδιώκονται στόχοι ιδιαίτερης διατροφής  Κείμενο που παρουσιάζει ενδιαφέρον για τον ΕΟΧ

7.1.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 2/3
            
         ΚΑΝΟΝΙΣΜΌΣ (EE) αριθ. 5/2014 ΤΗΣ ΕΠΙΤΡΟΠΉΣ
   της 6ης Ιανουαρίου 2014
   για την τροποποίηση της οδηγίας 2008/38/ΕΚ για την κατάρτιση καταλόγου των χρήσεων για τις οποίες προορίζονται οι ζωοτροφές με τις οποίες επιδιώκονται στόχοι ιδιαίτερης διατροφής
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 767/2009 του Ευρωπαϊκού Κοινοβουλίου και του Συμβουλίου, της 13ης Ιουλίου 2009, για τη διάθεση στην αγορά και τη χρήση ζωοτροφών, την τροποποίηση του κανονισμού (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, και την κατάργηση των οδηγιών 79/373/ΕΟΚ του Συμβουλίου, 80/511/ΕΟΚ της Επιτροπής, 82/471/ΕΟΚ του Συμβουλίου, 83/228/ΕΟΚ του Συμβουλίου, 93/74/ΕΟΚ του Συμβουλίου, 93/113/ΕΚ του Συμβουλίου, 96/25/ΕΚ του Συμβουλίου, και της απόφασης 2004/217/ΕΚ της Επιτροπής (1), και ιδίως το άρθρο 10 παράγραφος 5,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 32 παράγραφος 2 του κανονισμού (ΕΚ) αριθ. 767/2009, υποβλήθηκαν στην Επιτροπή, πριν από την 1η Σεπτεμβρίου 2010, διάφορες αιτήσεις χορήγησης αδειών κυκλοφορίας με σκοπό την επικαιροποίηση του καταλόγου σκοπουμένων χρήσεων που αναφέρεται στο άρθρο 10 του εν λόγω κανονισμού.
            
         
               (2)
            
            
               Ορισμένες από τις εν λόγω αιτήσεις αφορούν αλλαγές στους όρους που σχετίζονται με τους στόχους ιδιαίτερης διατροφής «Θρεπτική ανάκτηση, ανάρρωση» όσον αφορά σκύλους και «Σταθεροποίηση της φυσιολογικής πέψεως» όσον αφορά τις ζωοτροφές που ενδέχεται να περιέχουν πρόσθετες ύλες σε συγκεντρώσεις υψηλότερες από το εκατονταπλάσιο της σχετικής ορισμένης μέγιστης περιεκτικότητας σε πλήρεις ζωοτροφές, όπως αναφέρεται στο άρθρο 8 παράγραφος 2 του κανονισμού (ΕΚ) αριθ. 767/2009. Οι άλλες αιτήσεις αφορούν νέους στόχους ιδιαίτερης διατροφής σε σχέση με την απαίτηση που ορίζεται στο άρθρο 8 παράγραφος 2 του κανονισμού (ΕΚ) αριθ. 767/2009.
            
         
               (3)
            
            
               Επιπλέον, σύμφωνα με το άρθρο 10 του κανονισμού (ΕΚ) αριθ. 767/2009, η Επιτροπή έλαβε αίτηση για προσθήκη του στόχου ιδιαίτερης διατροφής «Μείωση των επιπέδων ιωδίου στις ζωοτροφές σε περίπτωση υπερθυρεοειδισμού» όσον αφορά τις γάτες.
            
         
               (4)
            
            
               Ένας ειδικός τρόπος χορήγησης ζωοτροφής είναι η χορήγηση βώλου. Για να εξασφαλιστεί η σωστή και ασφαλής χρήση του βώλου ως ζωοτροφής για στόχους ιδιαίτερης διατροφής, θα πρέπει να καθοριστούν γενικές απαιτήσεις για τους όρους που σχετίζονται με ορισμένες σκοπούμενες χρήσεις.
            
         
               (5)
            
            
               Η Επιτροπή έθεσε στη διάθεση των κρατών μελών όλες τις αιτήσεις, καθώς και τους σχετικούς φακέλους.
            
         
               (6)
            
            
               Οι φάκελοι που περιλαμβάνονται στις αιτήσεις αποδεικνύουν ότι η ειδική σύνθεση των αντίστοιχων ζωοτροφών πληροί τους επιδιωκόμενους στόχους ιδιαίτερης διατροφής «Θρεπτική ανάκτηση, ανάρρωση» όσον αφορά τους σκύλους, «Σταθεροποίηση της φυσιολογικής πέψεως» και «Μείωση των επιπέδων ιωδίου στις ζωοτροφές σε περίπτωση υπερθυρεοειδισμού» όσον αφορά τις γάτες, «Υποστήριξη της προετοιμασίας για αθλητική προσπάθεια και της ανάκαμψης έπειτα από αθλητική προσπάθεια» όσον αφορά τα ιπποειδή, «Αντιστάθμιση της ανεπαρκούς διαθεσιμότητας σιδήρου μετά τη γέννηση» όσον αφορά τα θηλάζοντα χοιρίδια και μόσχους, «Υποστήριξη της ανάπλασης των οπλών, των ποδιών και του δέρματος» όσον αφορά τα άλογα, τα μηρυκαστικά και τους χοίρους, «Υποστήριξη της προετοιμασίας του οίστρου και της αναπαραγωγής» όσον αφορά τα θηλαστικά και τα πτηνά και «Μακροπρόθεσμη παροχή ιχνοστοιχείων και/ή βιταμινών στα ζώα βοσκής» όσον αφορά τα μηρυκαστικά με λειτουργική μεγάλη κοιλία.
            
         
               (7)
            
            
               Επιπλέον, η αξιολόγηση κατέδειξε ότι οι εν λόγω ζωοτροφές δεν έχουν δυσμενείς επιδράσεις στην υγεία των ζώων, την ανθρώπινη υγεία, το περιβάλλον και την ευεξία των ζώων. Η αξιολόγηση των φακέλων περιλάμβανε την επαλήθευση ότι ο χαρακτηρισμός «υψηλό επίπεδο συγκεκριμένης πρόσθετης ύλης ζωοτροφών» συνεπάγεται σημαντικό επίπεδο της αντίστοιχης πρόσθετης ύλης, που προσεγγίζει τη σχετική ορισμένη μέγιστη περιεκτικότητα σε πλήρεις ζωοτροφές, αλλά δεν την υπερβαίνει.
            
         
               (8)
            
            
               Συνεπώς, οι αιτήσεις είναι έγκυρες και οι στόχοι ιδιαίτερης διατροφής πρέπει να προστεθούν στον κατάλογο των προβλεπόμενων χρήσεων, ενώ οι όροι που συνδέονται με τους στόχους ιδιαίτερης διατροφής «Θρεπτική ανάκτηση, ανάρρωση» και «Σταθεροποίηση της φυσιολογικής πέψεως» θα πρέπει να τροποποιηθούν.
            
         
               (9)
            
            
               Επομένως, η οδηγία 2008/38/ΕΚ πρέπει να τροποποιηθεί ανάλογα.
            
         
               (10)
            
            
               Δεδομένου ότι δεν υπάρχουν λόγοι ασφαλείας που να απαιτούν την άμεση εφαρμογή των τροποποιήσεων όσον αφορά τις ζωοτροφές που διατίθενται επί του παρόντος νόμιμα στην αγορά, είναι σκόπιμο να δοθεί στα ενδιαφερόμενα μέρη μια μεταβατική περίοδος για να προετοιμαστούν ώστε να πληρούν τις νέες απαιτήσεις.
            
         
               (11)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων και ούτε το Ευρωπαϊκό Κοινοβούλιο ούτε το Συμβούλιο αντιτάχθηκαν σ’ αυτά,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I της οδηγίας 2008/38/ΕΚ τροποποιείται σύμφωνα με το παράρτημα του παρόντος κανονισμού.
   Άρθρο 2
   Οι ζωοτροφές που περιλαμβάνονται στο παράρτημα του παρόντος κανονισμού και αναφέρονται στο άρθρο 8 παράγραφος 2 του κανονισμού (ΕΚ) αριθ. 767/2009, οι οποίες έχουν ήδη διατεθεί νόμιμα στην αγορά πριν από την 1η Σεπτεμβρίου 2010 και έχουν παραχθεί και επισημανθεί πριν από τις 27 Ιουλίου 2014 μπορούν να εξακολουθήσουν να διατίθενται στην αγορά και να χρησιμοποιούνται έως ότου εξαντληθούν τα υπάρχοντα αποθέματα. Αν οι εν λόγω ζωοτροφές προορίζονται για ζώα συντροφιάς, η ημερομηνία που αναφέρεται στην προηγούμενη περίοδο είναι η 27η Ιανουαρίου 2016.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Ιανουαρίου 2014.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 229 της 1.9.2009, σ. 1.
   
      ΠΑΡΑΡΤΗΜΑ
      Το παράρτημα Ι της οδηγίας 2008/38/ΕΚ τροποποιείται ως εξής:
      
                  1.
               
               
                  Στο μέρος Α προστίθεται το ακόλουθο σημείο:
                  
                              «10.
                           
                           
                              Όταν μια ζωοτροφή που προορίζεται για στόχους ιδιαίτερης διατροφής διατίθεται στην αγορά με τη μορφή βώλου, που είναι ύλη ζωοτροφών ή συμπληρωματική ζωοτροφή η οποία προορίζεται για ατομική αναγκαστική χορήγηση από το στόμα, η επισήμανση της ζωοτροφής, πρέπει, εφόσον συντρέχει περίπτωση, να αναφέρει τη μέγιστη περίοδο συνεχούς απελευθέρωσης του βώλου και τον ημερήσιο ρυθμό απελευθέρωσης για κάθε πρόσθετη ύλη για την οποία καθορίζεται μέγιστη περιεκτικότητα σε πλήρη ζωοτροφή. Αν του ζητηθεί από την αρμόδια αρχή, ο υπεύθυνος επιχείρησης ζωοτροφών που διαθέτει βώλο στην αγορά πρέπει να αποδείξει ότι το ημερήσιο διαθέσιμο πρόσθετο επίπεδο στο πεπτικό σύστημα δεν θα υπερβαίνει, κατά περίπτωση, τη μέγιστη περιεκτικότητα της πρόσθετης ύλης που καθορίζεται ανά kg πλήρους ζωοτροφής σε όλη τη διάρκεια της περιόδου (φαινόμενο βραδείας απελευθέρωσης). Η ζωοτροφή με μορφή βώλου συνιστάται να χορηγείται από κτηνίατρο ή άλλο αρμόδιο πρόσωπο.»
                           
                        
            
                  2.
               
               
                  Το μέρος B τροποποιείται ως εξής:
                  
                              Στόχος ιδιαίτερης διατροφής
                           
                           
                              Ουσιώδη θρεπτικά χαρακτηριστικά
                           
                           
                              Είδος ή κατηγορία ζώων
                           
                           
                              Δηλώσεις επισήμανσης
                           
                           
                              Συνιστώμενη διάρκεια χρήσης
                           
                           
                              Άλλες διατάξεις
                           
                        
                              α)
                           
                           
                              Προστίθεται η ακόλουθη σειρά μεταξύ της σειράς του στόχου ιδιαίτερης διατροφής «Ρύθμιση του μεταβολισμού των λιπιδίων σε περίπτωση υπερλιπιδαιμίας» και της σειράς του στόχου ιδιαίτερης διατροφής «Μείωση της παρουσίας χαλκού στο ήπαρ»:
                              
                                          «Μείωση των επιπέδων ιωδίου στις ζωοτροφές σε περίπτωση υπερθυρεοειδισμού
                                       
                                       
                                          Περιορισμένο επίπεδο ιωδίου: το πολύ 0,26 mg/kg πλήρους τροφής ζώων συντροφιάς με περιεκτικότητα σε υγρασία 12 %
                                       
                                       
                                          Γάτες
                                       
                                       
                                          Ολικό ιώδιο
                                       
                                       
                                          Αρχικά έως 3 μήνες
                                       
                                       
                                          Πρέπει να αναγράφεται στην επισήμανση η φράση: «Συνιστάται να ζητηθεί συμβουλή από κτηνίατρο πριν από τη χρήση και πριν από την παράταση της περιόδου χρήσης.».»
                                       
                                    
                        
                              β)
                           
                           
                              Η γραμμή του στόχου ιδιαίτερης διατροφής «Θρεπτική ανάκτηση, ανάρρωση», είδος ή κατηγορία ζώων: «Σκύλοι και γάτες», αντικαθίσταται από το ακόλουθο κείμενο:
                              
                                          «Θρεπτική ανάκτηση, ανάρρωση (1)
                                          
                                       
                                       
                                          Υψηλή ενεργειακή πυκνότητα, υψηλές συγκεντρώσεις βασικών θρεπτικών ουσιών και υψηλή πεπτικότητα των συστατικών
                                       
                                       
                                          Σκύλοι και γάτες
                                       
                                       
                                          
                                                      —
                                                   
                                                   
                                                      Συστατικά υψηλής πεπτικότητας, συμπεριλαμβανομένης της ενδεχόμενης επεξεργασίας τους
                                                   
                                                
                                                      —
                                                   
                                                   
                                                      Ενεργειακή αξία
                                                   
                                                
                                                      —
                                                   
                                                   
                                                      Περιεκτικότητα σε λιπαρά οξέα n-3 και n-6 (αν έχουν προστεθεί)
                                                   
                                                
                                       
                                          Μέχρι την πλήρη ανάκτηση
                                       
                                       
                                          Στην περίπτωση ζωοτροφών με ειδική παρουσίαση ώστε να χορηγούνται μέσω σωλήνα, πρέπει να αναγράφεται στην επισήμανση η φράση: “Χορήγηση υπό την επίβλεψη κτηνιάτρου”.
                                       
                                    
                                          
                                             Enterococcus faecium DSM 10663/NCIMB 10415 (E1707)
                                          Η συμπληρωματική ζωοτροφή μπορεί να περιέχει πρόσθετες ύλες ζωοτροφών της λειτουργικής ομάδας “σταθεροποιητές της χλωρίδας του εντέρου” σε συγκέντρωση υψηλότερη από το εκατονταπλάσιο της σχετικής ορισμένης μέγιστης περιεκτικότητας σε πλήρεις ζωοτροφές.
                                       
                                       
                                          Σκύλοι
                                       
                                       
                                          Ονομασία και προστιθέμενη ποσότητα του σταθεροποιητή της χλωρίδας του εντέρου
                                       
                                       
                                          10 έως 15 ημέρες
                                       
                                       
                                          
                                                      —
                                                   
                                                   
                                                      Οι οδηγίες χρήσης της ζωοτροφής πρέπει να εξασφαλίζουν την τήρηση της νόμιμης μέγιστης περιεκτικότητας σε σταθεροποιητές της χλωρίδας του εντέρου για τις πλήρεις ζωοτροφές.
                                                   
                                                
                                                      —
                                                   
                                                   
                                                      Πρέπει να αναγράφεται στην επισήμανση η φράση: “Συνιστάται να ζητηθεί συμβουλή από κτηνίατρο πριν από τη χρήση και πριν από την παράταση της περιόδου χρήσης.”.
                                                   
                                                
                                    
                        
                              γ)
                           
                           
                              Η γραμμή του στόχου ιδιαίτερης διατροφής «Σταθεροποίηση της φυσιολογικής πέψεως» αντικαθίσταται από το ακόλουθο κείμενο:
                              
                                          «Σταθεροποίηση της φυσιολογικής πέψης
                                       
                                       
                                          Χαμηλή ρυθμιστική ικανότητα και υψηλή πεπτικότητα των συστατικών
                                       
                                       
                                          Χοιρίδια
                                       
                                       
                                          
                                                      —
                                                   
                                                   
                                                      Συστατικά υψηλής πεπτικότητας, συμπεριλαμβανομένης της ενδεχόμενης επεξεργασίας τους
                                                   
                                                
                                                      —
                                                   
                                                   
                                                      Ρυθμιστική ικανότητα
                                                   
                                                
                                                      —
                                                   
                                                   
                                                      Πηγή(-ές) των στυπτικών ουσιών (αν έχουν προστεθεί)
                                                   
                                                
                                                      —
                                                   
                                                   
                                                      Πηγή(-ές) κολλωδών ουσιών (αν έχουν προστεθεί)
                                                   
                                                
                                       
                                          2 έως 4 εβδομάδες
                                       
                                       
                                          Πρέπει να αναγράφεται στην επισήμανση της ζωοτροφής η φράση:
                                          “Σε περίπτωση κινδύνου πεπτικών διαταραχών ή κατά τη διάρκεια πεπτικών διαταραχών ή κατά την ανάνηψη από πεπτικές διαταραχές”.»
                                       
                                    
                                          Συστατικά υψηλής πεπτικότητας
                                       
                                       
                                          Χοίροι
                                       
                                       
                                          
                                                      —
                                                   
                                                   
                                                      Συστατικά υψηλής πεπτικότητας, συμπεριλαμβανομένης της ενδεχόμενης επεξεργασίας τους
                                                   
                                                
                                                      —
                                                   
                                                   
                                                      Ρυθμιστική ικανότητα
                                                   
                                                
                                                      —
                                                   
                                                   
                                                      Πηγή(-ές) των στυπτικών ουσιών (αν έχουν προστεθεί)
                                                   
                                                
                                                      —
                                                   
                                                   
                                                      Πηγή(-ές) κολλωδών ουσιών (αν έχουν προστεθεί)
                                                   
                                                
                                    
                                          Πρόσθετες ύλες ζωοτροφών της λειτουργικής ομάδας “σταθεροποιητές της χλωρίδας του εντέρου” της κατηγορίας “ζωοτεχνικές πρόσθετες ύλες”, που αναφέρονται στο παράρτημα I του κανονισμού (ΕΚ) αριθ. 1831/2003.
                                          Η συμπληρωματική ζωοτροφή μπορεί να περιέχει πρόσθετες ύλες ζωοτροφών της λειτουργικής ομάδας “σταθεροποιητές της χλωρίδας του εντέρου” σε συγκέντρωση υψηλότερη από το εκατονταπλάσιο της σχετικής ορισμένης μέγιστης περιεκτικότητας σε πλήρεις ζωοτροφές.
                                       
                                       
                                          Είδη ζώων για τα οποία επιτρέπεται ο σταθεροποιητής της χλωρίδας του εντέρου
                                       
                                       
                                          Ονομασία και προστιθέμενη ποσότητα του σταθεροποιητή της χλωρίδας του εντέρου
                                       
                                       
                                          Έως 4 εβδομάδες
                                       
                                       
                                          Πρέπει να αναγράφονται στην επισήμανση της ζωοτροφής οι φράσεις:
                                          
                                                      1.
                                                   
                                                   
                                                      “Σε περίπτωση κινδύνου πεπτικών διαταραχών ή κατά τη διάρκεια πεπτικών διαταραχών ή κατά την ανάνηψη από πεπτικές διαταραχές”.
                                                   
                                                
                                                      2.
                                                   
                                                   
                                                      Κατά περίπτωση: “Η ζωοτροφή περιέχει σταθεροποιητή της χλωρίδας του εντέρου σε συγκέντρωση υψηλότερη από το εκατονταπλάσιο της επιτρεπόμενης μέγιστης περιεκτικότητας σε πλήρεις ζωοτροφές”.
                                                   
                                                Οι οδηγίες χρήσης των ζωοτροφών πρέπει να εξασφαλίζουν την τήρηση της νόμιμης μέγιστης περιεκτικότητας σε σταθεροποιητές της χλωρίδας του εντέρου για τις πλήρεις ζωοτροφές.»
                                       
                                    
                        
                              δ)
                           
                           
                              Προστίθενται οι ακόλουθες σειρές μεταξύ της σειράς του στόχου ιδιαίτερης διατροφής «Μείωση του κινδύνου οξέωσης» και της σειράς του στόχου ιδιαίτερης διατροφής «Σταθεροποίηση του ισοζυγίου ύδατος και ηλεκτρολυτών»:
                              
                                          Μακροπρόθεσμη παροχή ιχνοστοιχείων ή βιταμινών στα ζώα βοσκής
                                       
                                       
                                          Υψηλό επίπεδο
                                          
                                                      —
                                                   
                                                   
                                                      ιχνοστοιχείων
                                                      και/ή
                                                   
                                                
                                                      —
                                                   
                                                   
                                                      βιταμινών, προβιταμινών και χημικώς καλώς καθορισμένων ουσιών με παρόμοια αποτελέσματα.
                                                   
                                                Η συμπληρωματική ζωοτροφή μπορεί να περιέχει πρόσθετες ύλες ζωοτροφών σε συγκέντρωση υψηλότερη από το εκατονταπλάσιο της σχετικής ορισμένης μέγιστης περιεκτικότητας σε πλήρεις ζωοτροφές.
                                       
                                       
                                          Μηρυκαστικά με λειτουργική μεγάλη κοιλία
                                       
                                       
                                          
                                                      —
                                                   
                                                   
                                                      Ονομασίες και συνολικές ποσότητες κάθε πρόσθετου ιχνοστοιχείου, βιταμίνης, προβιταμίνης και χημικώς καλώς καθορισμένης ουσίας με παρόμοια αποτελέσματα.
                                                   
                                                
                                                      —
                                                   
                                                   
                                                      Ημερήσιος ρυθμός απελευθέρωσης κάθε ιχνοστοιχείου και/ή βιταμίνης σε περίπτωση χρησιμοποίησης βώλου.
                                                   
                                                
                                                      —
                                                   
                                                   
                                                      Μέγιστη περίοδος συνεχούς απελευθέρωσης του ιχνοστοιχείου ή της βιταμίνης σε περίπτωση χρησιμοποίησης βώλου.
                                                   
                                                
                                       
                                          Έως 12 μήνες
                                       
                                       
                                          
                                                      —
                                                   
                                                   
                                                      Επιτρέπεται η χορήγηση υπό μορφή βώλων. Ο βώλος μπορεί να περιέχει μέχρι και 20 % σίδηρο σε αδρανή, μη βιοδιαθέσιμη μορφή, με σκοπό την αύξηση της πυκνότητάς του.
                                                   
                                                
                                                      —
                                                   
                                                   
                                                      Πρέπει να αναγράφεται στην επισήμανση της ζωοτροφής η φράση:
                                                      
                                                                  “—
                                                               
                                                               
                                                                  Θα πρέπει να αποφεύγεται, αν συντρέχει τέτοια περίπτωση, η ταυτόχρονη συμπλήρωση των προσθέτων με μέγιστη περιεκτικότητα από άλλες πηγές με εκείνα που έχουν ενσωματωθεί σε βώλους.
                                                               
                                                            
                                                                  —
                                                               
                                                               
                                                                  Πριν από τη χρησιμοποίηση, συνιστάται να ζητηθεί συμβουλή από κτηνίατρο ή διατροφολόγο σχετικά με:
                                                                  
                                                                              1.
                                                                           
                                                                           
                                                                              το ισοζύγιο των ιχνοστοιχείων του ημερήσιου σιτηρεσίου·
                                                                           
                                                                        
                                                                              2.
                                                                           
                                                                           
                                                                              το καθεστώς της αγέλης από απόψεως ιχνοστοιχείων.
                                                                           
                                                                        
                                                            
                                                                  —
                                                               
                                                               
                                                                  Ο βώλος περιέχει αδρανή σίδηρο σε ποσοστό x % με σκοπό την αύξηση της πυκνότητάς του, κατά περίπτωση.”
                                                               
                                                            
                                                
                                    
                                          Αντιστάθμιση της ανεπαρκούς διαθεσιμότητας σιδήρου μετά τη γέννηση
                                       
                                       
                                          Υψηλό επίπεδο ενώσεων του σιδήρου που έχουν εγκριθεί στο πλαίσιο της λειτουργικής ομάδας “ενώσεις ιχνοστοιχείων” της κατηγορίας “θρεπτικές πρόσθετες ύλες”, όπως αναφέρεται στο παράρτημα I του κανονισμού (ΕΚ) αριθ. 1831/2003.
                                          Η συμπληρωματική ζωοτροφή μπορεί να περιέχει σίδηρο σε συγκέντρωση υψηλότερη από το εκατονταπλάσιο της σχετικής ορισμένης μέγιστης περιεκτικότητας σε πλήρεις ζωοτροφές.
                                       
                                       
                                          Θηλάζοντα χοιρίδια και μόσχοι
                                       
                                       
                                          Συνολική περιεκτικότητα σε σίδηρο
                                       
                                       
                                          Μετά τη γέννηση έως 3 εβδομάδες
                                       
                                       
                                          Οι οδηγίες χρήσης της ζωοτροφής πρέπει να εξασφαλίζουν την τήρηση της νόμιμης μέγιστης περιεκτικότητας σε σίδηρο για τις πλήρεις ζωοτροφές.
                                       
                                    
                                          Υποστήριξη της ανάπλασης των οπλών, των ποδιών και του δέρματος
                                       
                                       
                                          Υψηλό επίπεδο ψευδαργύρου.
                                          Η συμπληρωματική ζωοτροφή μπορεί να περιέχει ψευδάργυρο σε συγκέντρωση υψηλότερη από το εκατονταπλάσιο της σχετικής ορισμένης μέγιστης περιεκτικότητας σε πλήρεις ζωοτροφές.
                                       
                                       
                                          Άλογα, μηρυκαστικά και χοίροι
                                       
                                       
                                          Ολική ποσότητα
                                          
                                                      —
                                                   
                                                   
                                                      ψευδαργύρου
                                                   
                                                
                                                      —
                                                   
                                                   
                                                      μεθειονίνης
                                                   
                                                
                                       
                                          Έως 8 εβδομάδες
                                       
                                       
                                          Οι οδηγίες χρήσης της ζωοτροφής πρέπει να εξασφαλίζουν την τήρηση της νόμιμης μέγιστης περιεκτικότητας σε ψευδάργυρο για τις πλήρεις ζωοτροφές.
                                       
                                    
                                          Υποστήριξη της προετοιμασίας του οίστρου και της αναπαραγωγής
                                       
                                       
                                          
                                                      —
                                                   
                                                   
                                                      Υψηλό επίπεδο σεληνίου και
                                                      ελάχιστη περιεκτικότητα σε βιταμίνη Ε ανά kg πλήρους ζωοτροφής με περιεκτικότητα σε υγρασία 12 % για χοίρους 53 mg, κουνέλια 35 mg, σκύλους, γάτες, βιζόν (μινκ) 88 mg
                                                      ελάχιστη περιεκτικότητα βιταμίνης Ε ανά ζώο και ανά ημέρα για προβατοειδή 100 mg, βοοειδή 300 mg, άλογα 1 100 mg
                                                      ή
                                                   
                                                
                                                      —
                                                   
                                                   
                                                      Υψηλό(-ά) επίπεδο(-α) βιταμίνης Α
                                                      και/ή βιταμίνης D και/ή
                                                      ελάχιστη περιεκτικότητα σε β-καροτένιο 300 mg ανά ζώο και ανά ημέρα.
                                                   
                                                Η συμπληρωματική ζωοτροφή μπορεί να περιέχει σελήνιο, βιταμίνη Α και βιταμίνη D σε συγκέντρωση υψηλότερη από το εκατονταπλάσιο της σχετικής ορισμένης μέγιστης περιεκτικότητας σε πλήρεις ζωοτροφές.
                                       
                                       
                                          Θηλαστικά
                                       
                                       
                                          Ονομασίες και ολικές ποσότητες κάθε πρόσθετου ιχνοστοιχείου και βιταμίνης.
                                       
                                       
                                          
                                                      —
                                                   
                                                   
                                                      Αγελάδες: 2 εβδομάδες πριν από το τέλος της κύησης και μέχρι την επιβεβαίωση της επόμενης κύησης.
                                                   
                                                
                                                      —
                                                   
                                                   
                                                      Χοιρομητέρες: 7 ημέρες πριν και έως 3 ημέρες μετά τον τοκετό και 7 ημέρες πριν και έως 3 ημέρες μετά το ζευγάρωμα.
                                                   
                                                
                                                      —
                                                   
                                                   
                                                      Άλλα θηλυκά θηλαστικά: από το τελευταίο διάστημα της κύησης μέχρι την επιβεβαίωση της επόμενης κύησης.
                                                   
                                                
                                                      —
                                                   
                                                   
                                                      Αρσενικά: κατά τη διάρκεια των περιόδων αναπαραγωγικής δραστηριότητας.
                                                   
                                                
                                       
                                          
                                                      —
                                                   
                                                   
                                                      Οι οδηγίες χρήσης της ζωοτροφής πρέπει να εξασφαλίζουν την τήρηση της αντίστοιχης νόμιμης μέγιστης περιεκτικότητας για τις πλήρεις ζωοτροφές.
                                                   
                                                
                                                      —
                                                   
                                                   
                                                      Πρέπει να αναγράφεται στην επισήμανση της ζωοτροφής η φράση:
                                                      «Οδηγίες σχετικά με τις καταστάσεις κατά τις οποίες ενδείκνυται η χρήση της ζωοτροφής.».
                                                   
                                                
                                    
                                          
                                                      —
                                                   
                                                   
                                                      Υψηλό(-ά) επίπεδο(-α) βιταμίνης Α και/ή βιταμίνης D
                                                      ή
                                                   
                                                
                                                      —
                                                   
                                                   
                                                      Υψηλό(-ά) επίπεδο(-α) σεληνίου και/ή ψευδαργύρου και/ή ελάχιστη περιεκτικότητα 44 mg βιταμίνης Ε ανά kg πλήρους ζωοτροφής με περιεκτικότητα σε υγρασία 12 %.
                                                   
                                                Η συμπληρωματική ζωοτροφή μπορεί να περιέχει σελήνιο, ψευδάργυρο, βιταμίνη Α και βιταμίνη D σε συγκέντρωση υψηλότερη από το εκατονταπλάσιο της σχετικής ορισμένης μέγιστης περιεκτικότητας σε πλήρεις ζωοτροφές.
                                       
                                       
                                          Πτηνά
                                       
                                       
                                          Ονομασίες και ολικές ποσότητες κάθε πρόσθετου ιχνοστοιχείου και βιταμίνης.
                                       
                                       
                                          
                                                      —
                                                   
                                                   
                                                      Για τα θηλυκά: κατά τη διάρκεια του οίστρου
                                                   
                                                
                                                      —
                                                   
                                                   
                                                      Για τα αρσενικά: κατά τη διάρκεια των περιόδων αναπαραγωγικής δραστηριότητας
                                                   
                                                
                                    
                        
                              ε)
                           
                           
                              Προστίθεται η ακόλουθη σειρά μεταξύ της σειράς του στόχου ιδιαίτερης διατροφής «Αναπλήρωση των απωλειών ηλεκτρολυτών σε περιπτώσεις υπερβολικής εφίδρωσης» και της σειράς του στόχου ιδιαίτερης διατροφής «Θρεπτική ανάκτηση, ανάρρωση», είδος ή κατηγορία ζώων: «Ιπποειδή»:
                              
                                          «Υποστήριξη της προετοιμασίας για αθλητική προσπάθεια και της ανάκαμψης έπειτα από αθλητική προσπάθεια
                                       
                                       
                                          Υψηλό επίπεδο σεληνίου και ελάχιστη περιεκτικότητα 50 mg βιταμίνης Ε ανά kg πλήρους ζωοτροφής με περιεκτικότητα σε υγρασία 12 %.
                                          Η συμπληρωματική ζωοτροφή μπορεί να περιέχει ενώσεις σεληνίου σε συγκέντρωση υψηλότερη από το εκατονταπλάσιο της σχετικής ορισμένης μέγιστης περιεκτικότητας σε πλήρεις ζωοτροφές.
                                       
                                       
                                          Ιπποειδή
                                       
                                       
                                          Ολική ποσότητα
                                          
                                                      —
                                                   
                                                   
                                                      βιταμίνης Ε
                                                   
                                                
                                                      —
                                                   
                                                   
                                                      σεληνίου.
                                                   
                                                
                                       
                                          Έως 8 εβδομάδες πριν από την αθλητική προσπάθεια — Έως 4 εβδομάδες μετά την αθλητική προσπάθεια
                                       
                                       
                                          Οι οδηγίες χρήσης της ζωοτροφής πρέπει να εξασφαλίζουν την τήρηση της νόμιμης μέγιστης περιεκτικότητας και σελήνιο για τις πλήρεις ζωοτροφές.»
                                       
                                    
                        
            
         (1)  Ο παρασκευαστής μπορεί να συμπληρώσει τον στόχο ιδιαίτερης διατροφής με αναφορά στην “ηπατική λιπίδωση των γάτων”.»